CELEX: 62018CN0391
Language: el
Date: 2018-06-13 00:00:00
Title: Υπόθεση C-391/18: Προσφυγή της 13ης Ιουνίου 2018 — Ευρωπαϊκή Επιτροπή κατά Δημοκρατίας της Κροατίας

201807130192004442018/C 268/373912018CJC26820180730EL01ELINFO_JUDICIAL20180613313111Υπόθεση C-391/18: Προσφυγή της 13ης Ιουνίου 2018 — Ευρωπαϊκή Επιτροπή κατά Δημοκρατίας της Κροατίας
 ---documentbreak--- C2682018EL3110120180613EL0037311311Προσφυγή της 13ης Ιουνίου 2018 — Ευρωπαϊκή Επιτροπή κατά Δημοκρατίας της Κροατίας
   (Υπόθεση C-391/18)2018/C 268/37Γλώσσα διαδικασίας: η κροατική
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. Mataija και Μ. Πατακιά)
   
      Καθής: Δημοκρατία της Κροατίας
   
      Αιτήματα
   
   Η προσφεύγουσα ζητεί από το Δικαστήριο:
   
            —
         
         
            Να διαπιστώσει ότι η Δημοκρατία της Κροατίας παρέβη τις υποχρεώσεις που υπέχει από το άρθρο 15, παράγραφος 4, σε συνδυασμό με το άρθρο 13, παράγραφος 1, της οδηγίας 2011/70/Ευρατόμ του Συμβουλίου, της 19ης Ιουλίου 2011, η οποία θεσπίζει κοινοτικό πλαίσιο για την υπεύθυνη και ασφαλή διαχείριση αναλωμένων καυσίμων και ραδιενεργών αποβλήτων (ΕΕ L 199, της 2.8.2011, σ. 48), μη κοινοποιώντας στην Επιτροπή το εθνικό της πρόγραμμα για τη διαχείριση αναλωμένων καυσίμων και ραδιενεργών αποβλήτων.
         
      
            —
         
         
            Να καταδικάσει τη Δημοκρατία της Κροατίας στα δικαστικά έξοδα.
         
      
      Ισχυρισμοί και κύρια επιχειρήματα
   
   Το άρθρο 13, παράγραφος 1, της οδηγίας 2011/70/Ευρατόμ προβλέπει ότι τα κράτη μέλη κοινοποιούν στην Επιτροπή τα εθνικά τους προγράμματα για τη διαχείριση αναλωμένων καυσίμων και ραδιενεργών αποβλήτων και τις μεταγενέστερες σημαντικές αλλαγές, και το άρθρο 15, παράγραφος 4, της εν λόγω οδηγίας ορίζει ότι τα κράτη μέλη κοινοποιούν για πρώτη φορά στην Επιτροπή το περιεχόμενο του εθνικού τους προγράμματος το συντομότερο δυνατόν, το αργότερο δε στις 23 Αυγούστου 2015.
   Η Δημοκρατία της Κροατίας δεν έχει θεσπίσει ακόμη το εθνικό πρόγραμμα το οποίο αφορούν οι προπαρατεθείσες διατάξεις και, εν πάση περιπτώσει, δεν το έχει ακόμη κοινοποιήσει στην Επιτροπή. Κατά συνέπεια, η Δημοκρατία της Κροατίας παρέβη τις υποχρεώσεις που υπέχει από το άρθρο 15, παράγραφος 4, σε συνδυασμό με το άρθρο 13, παράγραφος 1, της οδηγίας 2011/70/Ευρατόμ.